Document ID: /roh_data/filtered/fineweb-2-filterrobots_roh.jsonl.gz/10282

Bun 5 emnas avant il referendum en Gronda Britannia sur dal restar en l’Uniun europeica u betg paran ils promoturs da restar en l’UE d’esser en avantatg. Per extrar da l’UE èn il mument 40% da las vuschs, quai mussan las retschertgas da l'institut da perscrutaziun ORB fatgs per incumbensa da la gasetta Telegraph.
Las votaziuns vegnan ad esser ils 23 da zercladur, ma en la summa na mussan las retschertgas enfin uss anc nagina tendenza segira. Il primminister da la Gronda Britannia David Cameron vul restar en l’UE, l’anteriur president da la chapitala Londra Boris Johnson promova d’extrar da l’UE.
RR novitads 06:30